मोहित के शुरुआत करने से लतिका के जीवन में एक बार फिर उल्लास की लहरें उठने लगीं और उस का मन उन में गोते लगाने लगा. शाम को निर्धारित समय पर कैफे पहुंचने हेतु वह तैयार होने लगी. तभी रचना वहां आईं. बोलीं, ‘‘लतिका, मैं ने जिस लड़के का तुम से जिक्र किया था, वह आज रात खाने पर घर आ रहा है. तुम तैयार रहना. उस से मिल कर तुम्हें अवश्य अच्छा लगेगा. एक बार तुम दोनों की मुलाकात हो जाए, फिर मोहित से तुम्हारा तलाक करवा कर तुम्हारी दूसरी शादी की तैयारी करेंगे. इस बार और भी धूमधाम से शादी करेंगे, ओके बेबी?’’